Η **Τζόις Μπάντα** (Joyce Hilda Banda, γενν. στις 12 Απριλίου 1950) είναι πολιτικός από το Μαλάουι και χρημάτισε πρόεδρος της χώρας από τον Απρίλιο του 2012 ως το Μάιο του 2014, μετά το θάνατο του προέδρου Μπίνγκου γουά Μουταρίκα. Ήταν η πρώτη γυναίκα στο αξίωμα του αντιπροέδρου στην ιστορία του Μαλάουι και η πρώτη γυναίκα πρόεδρος χώρας της νότιας Αφρικής. Νωρίτερα υπηρέτησε ως Υπουργός για Γυναικείες Υποθέσεις, την Παιδική Πρόνοια και τις Κοινωνικές Υπηρεσίες. Από το 2006 ως το 2009 ήταν και υπουργός Εξωτερικών. Είναι πρόεδρος του Ιδρύματος Τζόις Μπάντα, που αποτελεί συγκρότημα από σχολεία πρωτοβάθμιας και δευτεροβάθμιας εκπαίδευσης με έδρα την περιοχή Τσιμουανκούντα (Chimwankhunda) στο Μπλαντάιρ. Το 2013, το περιοδικό Φορμπς ανακήρυξε την πρόεδρο Μπάντα ως την 47η ισχυρότερη γυναίκα στον κόσμο και την ισχυρότερη γυναίκα στην Αφρική.

Πριν την αντιπροεδρία
---------------------

Κατάγεται από το χωριό Μαλέμια στην επαρχία Ζόμπα του Μαλάουι. Ίδρυσε την Εθνική Οργάνωση Γυναικών Επιχειρηματιών του Μαλάουι (NABW). Τιμήθηκε το 1997 από κοινού με τον πρώην πρόεδρο της Μοζαμβίκης Ζοακίμ Τσισάνο με το Αφρικανικό Βραβείο Ηγεσίας για το Αειφόρο Τέλος της Πείνας στα πλαίσια του Hunger Project, μιας μη κυβερνητικής οργάνωσης με έδρα την Νέα Υόρκη. Εξελέγη βουλευτής στην εκλογική περιφέρεια Ζόμπα-Μαλόσα και εν συνεχεία ανέλαβε υπουργός επί γυναικείων ζητημάτων. Την 1η Ιουνίου του 2006 διορίστηκε ως υπουργός Εξωτερικών από τον πρόεδρο Μπίνγκου γουά Μουτάρικα. Παρέμεινε υπουργός Εξωτερικών ως το 2009.

Αντιπρόεδρος
------------

Η Μπάντα κατήλθε ως υποψήφια για το αξίωμα της αντιπροέδρου με το Δημοκρατικό Προοδευτικό Κόμμα (DPP) στις γενικές εκλογές που διεξήχθησαν στις 19 Μαΐου του 2009 και τάχθηκε στο πλευρό του υποψηφίου για την προεδρία, Μουτάρικα. Μετά την επανεκλογή του Μουτάρικα στην προεδρία για δεύτερη θητεία, η Μπάντα ορκίστηκε αντιπρόεδρος στις 22 Μαΐου του 2009.

Πρόεδρος
--------

Η Μπάντα ανέλαβε πρόεδρος του Μαλάουι έπειτα από τον αδόκητο θάνατο του προέδρου Μπίνγκου γουά Μουταρίκα. Ήταν η 4η πρόεδρος και η πρώτη γυναίκα-πρόεδρος στην ιστορία του Μαλάουι. Υπήρξε επίσης η πρώτη γυναίκα αντιπρόεδρος στη χώρα.

Το 2011 ίδρυσε και έγινε πρόεδρος του Λαϊκού Κόμματος, μετά την εκδίωξή της από το κυβερνών Δημοκρατικό Προοδευτικό Κόμμα, όταν αρνήθηκε να υποστηρίξει το νεότερο αδερφό του προέδρου Μουταρίκα, Πίτερ Μουταρίκα ως υποψήφιο διάδοχο στην προεδρία για τις γενικές εκλογές του 2014.

Η Τζόις ορκίστηκε πρόεδρος σε τελετή στις 7 Απριλίου 2012 και παρουσίασε τη σύνθεση της νέας κυβέρνησης στις 26 Απριλίου του ίδιου χρόνου.

Στις 10 Οκτωβρίου 2013, μερικές ημέρες μετά την επιστροφή της από ταξίδι στα Ηνωμένα Έθνη, η πρόεδρος Μπάντα απέλυσε σύσσωμο το υπουργικό συμβούλιο μετά το ξέσπασμα του σκανδάλου διαφθοράς, γνωστού ως Cashgate. Στις 15 Οκτωβρίου διορίστηκε νέα κυβέρνηση, με ηχηρότερες απουσίες τους υπουργούς Οικονομικών και Δικαιοσύνης της προηγούμενης κυβέρνησης, Κεν Λιπένγκα και Ραλφ Καζαμπάρα αντίστοιχα.

Εκλογές 2014
------------

Η Μπάντα πήρε μέρος στις γενικές εκλογές του 2014 και αποφάσισε να τις ακυρώσει, επειδή καταγγέλθηκαν περιστατικά νοθείας, πολλαπλής ψηφοφορίας και προβλήματα στο πληροφορικό σύστημα. Ωστόσο το Ανώτατο Δικαστήριο μπλόκαρε την απόφαση και αποφάνθηκε ότι , αν και υπήρξαν προβλήματα, οι εκλογές ήταν ισχυρές.  Την ίδια στιγμή, η τραγουδίστρια Μαντόνα επιτέθηκε στην Τζόις Μπάντα, κατηγορώντας την για διαφθορά.

Στις 30 Μαΐου το απόγευμα ανακοινώθηκε από την εφορευτική επιτροπή ότι νικητής των προεδρικών εκλογών ήταν ο Πίτερ Μουταρίκα με ποσοστό 36,4% των ψήφων έναντι 27,8% για το Λάζαρους Τσακουέρα και την Τζόις Μπάντα στην 3η θέση με ποσοστό 20,2%. Σε ανακοίνωσή της, η πρόεδρος Μπάντα αναγνώρισε το αποτέλεσμα, αν και συνέχισε να περιγράφει την ψηφοφορία ως "νοθεία". Ο Μουταρίκα ορκίστηκε πρόεδρος στις 31 Μαΐου 2014.

Παραπομπές
----------

1. ↑  www.bbc.com/news/world-29758792. Ανακτήθηκε στις 17  Δεκεμβρίου 2022.
2. ↑  «100 Most Powerful Women In The World». Forbes. 22 Μαΐου 2013. Ανακτήθηκε στις 9 Μαρτίου 2014.
3. ↑  «Joyce Banda sworn in as new Malawi presiden». The BBC. 7 Απριλίου 2012. Ανακτήθηκε στις 7 Απριλίου 2012.
4. ↑  «Women are ready to stand in Malawi poll». Sapa-AFP (IOL). 17 Μαΐου 2009.
5. ↑  Mwagiru, Ciugu (2012-04-18). «Malawi's Joyce Banda and the rise of women in African politics». *Daily Monitor online* (Καμπάλα, Ουγκάντα).. Ανακτήθηκε στις 2012-04-19.
6. ↑  Olamitoke, Toluwani (2012-04-14). «As Fate Throws Leadership In Joyce Banda’s Path...Becomes Malawi’s First Female President». *Nigerian Tribune*. Αρχειοθετήθηκε από το πρωτότυπο στις 2012-04-14.. Ανακτήθηκε στις 2012-04-14.
7. ↑  Frank Jomo (13 Δεκεμβρίου 2010). «Malawi's Vice President Joyce Banda Expelled From Ruling Party». Bloomberg. Ανακτήθηκε στις 10 Απριλίου 2012.
8. ↑  «Joyce Banda sworn in as president of Malawi – Africa». Al Jazeera English. 4 Οκτωβρίου 2012.
9. ↑  Mapondera, Derek· Tenthani, Raphael (26 Απριλίου 2012). «Malawi's Pres Joyce Banda sacks predecessor's brother, hires new cabinet which includes ex-leader's son». *The Maravi Post*. Αρχειοθετήθηκε από το πρωτότυπο στις 18 Ιανουαρίου 2021. Ανακτήθηκε στις 26 Απριλίου 2012.
10. ↑  «Malawi's Joyce Banda sacks cabinet amid corruption row». BBC News. 10 Οκτωβρίου 2013. Ανακτήθηκε στις 28 Δεκεμβρίου 2013.
11. ↑  «Malawi president dissolves cabinet in wake of graft scandal». Reuters. 10 Οκτωβρίου 2013. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 30 Δεκεμβρίου 2013.
12. ↑  «Μαλάουι: Δικαστήριο μπλοκάρει την ακύρωση των εκλογών». Ναυτεμπορική (ηλεκτρονική έκδοση). 26 Μαΐου 2014. Αρχειοθετήθηκε από το πρωτότυπο στις 30 Μαΐου 2014. Ανακτήθηκε στις 31 Μαΐου 2014.
13. ↑  David Smith (24 Μαΐου 2014). «Madonna attacks Malawi's president after attempt to nullify elections». The Guardian.
14. ↑  Wanga Gwede (30 Μαΐου 2014). «JB accepts to hand over power to APM: Malawi presidency». Nyasa Times. Αρχειοθετήθηκε από το πρωτότυπο στις 31 Μαΐου 2014. Ανακτήθηκε στις 31 Μαΐου 2014.
15. ↑  «Mutharika Sworn In as Malawi's President». Voice of America. 31 Μαΐου 2014. Αρχειοθετήθηκε από το πρωτότυπο στις 1 Ιουνίου 2014.

Εξωτερικοί σύνδεσμοι
--------------------

* Κυβέρνηση του Μαλάουι
* Σελίδα των Ηνωμένων Εθνών για το Αφρικανικό Βραβείο του 1997

|  |  |  |  |
| --- | --- | --- | --- |
| 

| π • σ • ε
Πρόεδροι του Μαλάουι |
| --- |
|  |
| 
* Χάστινγκς Μπάντα
* Μπακίλι Μουλούζι
* Μπίνγκου γουά Μουταρίκα
* Τζόις Μπάντα
* Πίτερ Μουταρίκα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 305858494
* LCCN: nb2015012196
* ISNI: 0000 0004 2338 6057
* GND: 1211974820

 |

 |